N Á R O D N Á R A D A  S L O V E N S K E J R E P U B L I K Y

VI. volebné obdobie

N á v r h

poslankyne Národnej rady Slovenskej republiky

Renáty ZMAJKOVIČOVEJ

**n a  v y d a n i e**

zákona, ktorým sa mení a dopĺňa zákon **č.** 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

P r e d k l a d á : Návrh na uznesenie:

Renáta Z m a j k o v i č o v á Národná rada Slovenskej republiky

**s c h v a ľ u j e**

návrh poslankyne Národnej rady Slovenskej republiky na vydanie zákona, ktorým sa mení a dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení . niektorých zákonov v znení neskorších predpisov

Bratislava júl 2014

**NÁRODNÁ RADA SLOVENSKEJ REPUBLIKY**

**VI. volebné obdobie**

NÁVRH

**ZÁKON**

z ... 2014,

ktorým sa mení a dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov

Národná rada Slovenskej republiky sa uzniesla na tomto zákone:

**Čl. I**

Zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení zákona č. 462/2008 Z. z., zákona č. 37/2009 Z. z., zákona č. 184/2009 Z. z., zákona č. 37/2011 Z. z., zákona č. 390/2011 Z. z., zákona č. 324/2012 Z. z., zákona č. 125/2013 Z. z. a zákona č. 464/2013 Z. z. sa mení a dopĺňa takto:

1. V§152 sa neoznačený odsek označuje ako odsek (1).
2. V § 152 sa za odsek (1) vkladá nový odsek (2) s textom:
3. „doplnkových jedál typu rýchleho občerstvenia,
4. potraviny s obsahom soli nad 1,5g/100g hmotnosti,
5. sladkých pekárenských a cukrárenských výrobkov s nižším ako 1/3 podielom ovocnej alebo mliečnej zložky,
6. cukroviniek alebo cukrárskych výrobkov balených alebo voľných,
7. zmrzliny, nanukov alebo mrazených ovocných drení,
8. alkoholických nápojov a piva,
9. nápojov kolového charakteru alebo nápojov s obsahom chinínu,
10. sýtených energetických nápojov a energetických nápojov, vrátane minerálnych vôd ochutených s pridaním cukru,
11. nápojov s obsahom kávy alebo náhrady kávy a dekofeínových nápojov a
12. tabaku a výrobkov z nich.“.

**Čl. II**

Tento zákon nadobúda účinnosť 1. januára 2015.

Dôvodová správa

# A. Všeobecná časť

Vláda Slovenskej republiky schválila viacero koncepcií a programov súvisiacich so zdravím a životným štýlom mladých ľudí: Koncepcia štátnej politiky zdravia Slovenskej republiky, Národný program starostlivosti o deti a dorast v SR na roky 2008–2015, Národný program podpory zdravia, podpora zdravia v 21.storočí, Národný program prevencie obezity a iné dokumenty. Tieto sú odrazom implementácie Európskej stratégie v tejto oblasti a stanovujú úlohy štátu v nej**,** napríklad EU Akčného plánu detskej obezity 2014-2020.

Zdravotný stav detí a školopovinnej mládeže je priebežne monitorovaný prostredníctvom čiastkových alebo celoštátnych prieskumov, ktoré spravidla vykonávajú regionálne úrady verejného zdravotníctva. Z výsledkov celoslovenského monitoringu vybranej skupiny populácie, vykonávaného regionálnymi úradmi verejného zdravotníctva v Slovenskej republike v priebehu rokov 2011- 2013 vyplynulo, že stravovanie viacerých skupín nášho obyvateľstva a osobitne školopovinných detí je stále energeticky vysoké, s vysokou spotrebou živočíšnych tukov, soli, bielkovín, čo má priamy dopad na zvýšenie % nadhmotnosti a obezity.

Základnými cieľmi jedného z najvýznamnejších dokumentov v oblasti výživy obyvateľstva, ktorým je Program ozdravenia výživy obyvateľov Slovenskej republiky, sú zlepšiť zdravotný stav obyvateľstva a súčasne dosiahnuť zníženie prevalencie neprenosných chorôb súvisiacich s výživou, ako sú najmä kardiovaskulárne choroby, niektoré onkologické choroby, diabetes či osteoporóza. Ďalším sledovaným cieľom je zvrátiť trend obezity u obyvateľov Slovenskej republiky, najmä u detí a mládeže a dosiahnuť zníženie existujúceho deficitu v príjme pozitívnych nutrientov vo výžive a súčasne dosiahnuť zníženie rizikových faktorov výživy. Zároveň je potrebné celkové uvedomenie a pochopenie vplyvu výživy na zdravie človeka a pochopenie kladného pôsobenia preventívnych zásahov do výživy a režimu stravovania najmä detí a mládeže. V nadväznosti na uvedené ciele je potrebné presadzovať výživové dávky pre deti, ktoré pravidelne nekonzumujú stravu v školskej jedálni, ale ktoré sú často viac menej odkázané iba na ambulantné stravovanie v školách a v školských zariadeniach, ktoré však pomerne často nie je v súlade s vedeckými poznatkami. Ide najmä o úpravu predaja jedál doplnkového charakteru a potravinárskeho sortimentu tak, aby konzumáciou takýchto jedál bol zabezpečený znížený energetický príjem najmä z nasýtených mastných kyselín, voľných cukrov a aby deti konzumovali potraviny s nízkym obsahom soli skrytej predovšetkým v pekárenských , mäsových a ďalších výrobkoch z nich. Z toho dôvodu sa predkladá návrh na úpravu školského stravovania tak, aby zabezpečovalo v školách a v školských zariadeniach poskytovanie zdraviu prospešných potravín a potravinových výrobkov.

Návrh zákona je v súlade s Ústavou Slovenskej republiky a  s  platnými medzinárodnými záväzkami Slovenskej republiky.

Uvedený návrh nepredstavuje zvýšený dopad na rozpočty zriaďovateľov t.j. štátu, miest a obcí.

**B. Osobitná časť**

**K Čl. I**

**K bodu 1**

Legislatívno-technická úprava.

**K bodu 2**

Navrhuje sa v školách a v školských zariadeniach v rámci ambulantného predaja zakázať predaj týchto výrobkov:

1. doplnkových jedál typu rýchleho občerstvenia,
2. potravín s obsahom soli nad 1,5g/100g hmotnosti,
3. sladkých pekárenských a cukrárenských výrobkov s nižším ako 1/3 podielom ovocnej alebo mliečnej zložky,
4. cukroviniek alebo cukrárskych výrobkov balených alebo voľných,
5. zmrzliny, nanukov alebo mrazených ovocných drení,
6. alkoholických nápojov a piva,
7. nápojov kolového charakteru alebo nápojov s obsahom chinínu,
8. sýtených energetických nápojov a energetických nápojov, vrátane minerálnych vôd ochutených s pridaním cukru,
9. nápojov s obsahom kávy alebo náhrady kávy a dekofeínových nápojov a
10. tabaku a výrobkov z nich.

Cieľom predmetného návrhu novely školského zákona je zastaviť doterajší trend rastu obezity u obyvateľov Slovenskej republiky, najmä u školopovinných detí a mládeže a súčasne dosiahnuť zníženie existujúceho deficitu v príjme pozitívnych nutrientov vo výžive, v neposlednom rade taktiež dosiahnuť zníženie rizikových faktorov výživy. Súčasne je potrebné celkové uvedomenie a pochopenie vplyvu výživy na zdravie človeka v ktoromkoľvek veku a pochopenie kladného pôsobenia konkrétnych preventívnych zásahov do výživy a režimu stravovania najmä detí a mládeže. Predmetný návrh si kladie za cieľ aj napomôcť k zastaveniu % nárastu zdraviu škodlivej nadhmotnosti a obezity u detí a mládeže.

**K Čl. II**

Účinnosť predkladaného zákona, reflektujúc primeranú legisvakanciu sa navrhuje od 1. januára 2015.

**DOLOŽKA**

**vybraných vplyvov**

**A.1. Názov materiálu:**

Návrh zákon, ktorým sa mení a dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov

**A.2. Vplyvy:**

|  |  |  |  |
| --- | --- | --- | --- |
|  | Pozitívne\* | Žiadne\* | Negatívne\* |
| 1. Vplyvy na rozpočet verejnej správy |  | X |  |
| 2. Vplyvy na podnikateľské prostredie – dochádza k zvýšeniu regulačného zaťaženia? |  | X |  |
| 3, Sociálne vplyvy  – vplyvy  na hospodárenie obyvateľstva,  -sociálnu exklúziu,  - rovnosť príležitostí a rodovú rovnosť a vplyvy na zamestnanosť |  | X |  |
| 4. Vplyvy na životné prostredie |  | X |  |
| 5. Vplyvy na informatizáciu spoločnosti |  | X |  |

**A.3. Poznámky**

**A.4. Alternatívne riešenia**

**A.5. Stanovisko gestorov**

**DOLOŽKA ZLUČITEĽNOSTI**

**návrhu zákona s právom Európskej únie**

1. **Navrhovateľ zákona:** Poslankyňa Národnej rady Slovenskej republiky

2. **Názov návrhu zákona:** Návrh zákona, ktorým sa mení a dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov

3. **Problematika návrhu zákona:**

a) nie je upravená v práve Európskej únie

b) nie je obsiahnutá v judikatúre Súdneho dvora Európskej únie

4. **Záväzky Slovenskej republiky vo vzťahu k Európskej únii:**

Bezpredmetné

**5. Návrh zákona je zlučiteľný s právom Európskej únie:**

Bezpredmetné